

**Шығыс Қазақстан облысы Бородулиха, Ұлан аудандарының кейбір елді мекендерін қайта атау туралы**

Шығыс Қазақстан облысы әкімдігінің 2018 жылғы 12 сәуірдегі № 82 қаулысы, Шығыс Қазақстан облыстық мәслихатының 2018 жылғы 12 сәуірдегі № 19/222-VI шешімі. Шығыс Қазақстан облысының Әділет департаментінде 2018 жылғы 4 мамырда № 5631 болып тіркелді

      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 6-бабы 1-тармағының 4) тармақшасына, 27-бабының 2-тармағына, "Қазақстан Республикасының әкімшілік-аумақтық құрылысы туралы" Қазақстан Республикасының 1993 жылғы 8 желтоқсандағы Заңының 11-бабының 4) тармақшасына сәйкес, "Бородулиха ауданының елді мекендері мен елді мекендердің көшелерін қайта атау туралы" Бородулиха аудандық мәслихатының 2017 жылғы 22 желтоқсандағы № 17-9 шешімі және Бородулиха ауданы әкімдігінің 2017 жылғы 22 желтоқсандағы № 235 қаулысы, "Ұлан ауданы "17 километр" ауылын қайта атау туралы" Ұлан аудандық мәслихатының 2018 жылғы 4 қаңтардағы № 160 шешімі және Ұлан ауданы әкімдігінің 2018 жылғы 4 қаңтардағы № 4 қаулысы негізінде, облыстық ономастика комиссиясының 2018 жылғы 2 наурыздағы қорытындысын ескере отырып, Шығыс Қазақстан облыстық мәслихаты ШЕШІМ ҚАБЫЛДАДЫ және Шығыс Қазақстан облысының әкімдігі ҚАУЛЫ ЕТЕДІ:

      1. Шығыс Қазақстан облысының кейбір елді мекендері:

      Бородулиха ауданы бойынша:

      Степное ауылдық округінің Вознесеновка ауылы Қызылтай ауылы;

      Новошульба ауылдық округінің Пролетарка ауылы Ақши ауылы;

      Ұлан ауданы бойынша:

      Алмасай ауылдық округінің 17 километр ауылы Сарыөзек ауылы болып қайта аталсын.

      2. Осы бірлескен шешім мен қаулы олардың алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |
| --- |
| *Сессия төрағасы,* |
| *облыстық мәслихат хатшысы* | *В. Головатюк* |
| *Облыс әкімі* | *Д. Ахметов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК